《书王昭平先生殉难录后》
清代·吴焯

请缨一恸泪潺湲，空有封章惨圣颜。骏马不鸣风瑟瑟，宝刀欲试土斑斑。

已拌绝脰酬亡国，未放游魂恋故山。愁绝春郊寒食节，子规啼血白杨间。

作者简介：（1676—1733）浙江钱塘人，字尺凫，号绣谷。工诗词。喜藏书，多宋椠元钞。被聘修浙江通志及西湖志。有《药园诗稿》、《渚陆鸿飞集》、《玲珑帘词》等。